TULGU TUULED

Tants noorterühamale

Tants on loodud Läänemaa tantsupeo "Nüüd on minu kord" jaoks noorte tantsuloojate koolituse raames. Tantsu autor Elor-Tõnuri Lees, muusika Stig Rästa ja Maian Kärmase "Tulgu tuuled" ansamblilt Traffic

PÕHISAMMUD JA LIIKUMISED

Kõnnisamm

Kiiksamm

Luisksamm

Päkksamm

**Kombinatsioon 1 (tulek)** 2 takti

Käed seelikus, kuid seelikut ei tõmmata väga laiali.

**Takt 1** Parema jalaga alustades liigutakse otse neli sirutussammu.

**Takt 2** I ja II osal kiiksamm ette, III ja IV osal kiiksamm taha, vaade ka taha, ülakeha pööratud taha vasakule. (Harjutada ka vasakult tulekut alustades vasaku jalaga).

**Tüdrukute kombinatsioon** (8 takti)

Liikuma hakkavad 2 keskmist tüdrukut (nr 4 ja 5), teisel korral nende kõrvalt (3 ja 6), kolmandal korral järgmised tüdrukud (2 ja 7) ja äärmised (1 ja 8) liituvad pöördest.

Liikumine algab eeltaktil, liikumiste paremaks kirjeldamiseks on kasutatud täis takte.

**Takt 1** Parema jalaga liigutakse kaks sirutussammu, kolmanda sammu ajal laskutakse tugijalast alla ja vasaku jalaga tehakse jalakaar (varbad joonistavad joont) tagant ette ja tehakse täispööre päripäeva.

**Taktid 2-4** Korratakse takti 1 tegevust veel kolm korda, lõpetatakse esipoolega lava esikülje poole.

**Taktid 5-6** Parema jalaga alustades tehakse külgsamm paremale tuues vasaku jala päkkastakusse tugijala juurde, käed viiakse kaarega puusale ja ülakeha kallutatakse liikumise suunas, sammu lõpuks vajutakse veidi põlvist. Korratakse veel 3 korda (vasakule, paremale, vasakule).

**Takt 7** Parema jalaga tehakse I ja II aeglane kiiksamm ette, käed viiakse alt ette peopesad üles. III ja IV osal kiiksamm taha, käed tuuakse alla taha, vaade paremale.

**Takt 8** Pööre paremal jalal päripäeva, vajudes poolkükki ja lõpuks sirutudes (nagu kruvides), vaade pealtvaatajate poole, ülakeha veidi vasakule kallutatud.

**Vaheosa kombinatsioon** (4 takti)

Liikumine algab eeltaktil, liikumiste paremaks kirjeldamiseks on kasutatud täis takte.

**Takt 1** I ja II osal kiiksamm tüdrukutel vasakule , poistel paremale, ülakeha pöörates. III ja IV osal kiiksamm vastassuunas. Käed puusal.

**Takt 2** Tüdrukud teevad nelja päkksammuga pöörde vastupäeva ja liikudes veidi vasakule. I ja II osal laskuvad poisid vasakule põlvele tehes veerand pöörde päripäeva, III ja IV osal tõustakse püsti tehes veerandpööret päripäeva, lõpetatakse seljaga lava esikülje poole väikeses harkseisus.

**Takt 3** Korratakse takt 1 tegevust, kuid poiste kiiksammud on vastassuunas (vasakule, paremale).

**Takt 4** Korratakse takti 2 tegevust. Poistel enne paremale põlvele laskumist veerand pööret vastupäeva ja tõustes veerand pööret vastupäeva. Lõpetatakse esipoolega lava esikülje suunas.

**Poiste kombinatsioon** (8 takti)

Liikumine algab eeltaktil, liikumiste paremaks kirjeldamiseks on kasutatud täis takte.

Takt 1 Vasaku jalaga alustades liigutakse kaks kõnnisammu otse, III osal astutakse harkseisu, käed tuuakse puusale.

Takt 2 Vasaku jalaga alustades liigutakse kaks kõnnisammu otse, III osal astutakse väljaastesse ette ja IV osal tõugatakse tagumisele jalale, väljaastes olnud jalg jääb sirutatult ette, vaade kaugusesse.

Takt 3 Vasaku jalaga alustades liigutakse kaks kõnnisammu otse, III osal astutakse väljaastesse vasakule, vaade vasakule, IV osal tõugatakse paremale jalale, vasak jalg jääb sirutatult kõrvale, vaade otse.

Takt 4 Vasaku jalaga astutakse samm ja tehakse hüppega poolpööret vastupäeva, p arem jalg hoitud hüpaksammu asendis, lõpetatakse seljaga lava esikülje poole harkseisus.

Takt 5 Parema jalaga astutakse kaks sammu otse lava tagakülje suunas ja kolmanda sammu ajal ülakeha pööratakse vastupäeva.

Takt6 Harkseis esipoolega lava esikülje poole, I osal tõstetakse üles parem , II osal vask käsi, III,IV osal langetatakse käed eest.

Taktid 7-8 Poisid nr 1,2,7,8 teevad kõnnisammudega ringi ümber oma paarilise (kui on temani jõudnud) Poisid 3-6 liiguvad kõnnisammudega oma paarilise juurde, 8.takti III ja IV osal aitab poiss tüdruku püsti.

**Refrääni kombinatsioon**

Liikumine algab eeltaktil, liikumiste paremaks kirjeldamiseks on kasutatud täis takte.

**Takt 1** Tantsijad rinnati, väliskäsi ühendatud. I osal tehakse sisejalaga alustades vahetussamm küljele. III osal luisatakse välisjalg risti tugijala eest , IV osal viiakse kohe küljele, vajutakse väljaastesse, käed liiguvad välisküljele, väljaastes sirutatakse käed õlajoonel nii kaugele kui võimalik.

**Takt 2** I ja II osal teeb poiss täispöörde päripäeva, tüdruk poolteist pööret vastupäe va. III osal laskutakse kükki, käed puudutavad põrandat, pea langetatud.

**Takt 3** Sirgumine toimub kaanonina: tüdruk alustab tõusu I taktiosal, poiss III osal.

**Takt 4** Takti jooksul sirutatakse käed diagonaalselt- tüdruku parem käsi üleval paremal, vasak käsi all vasakul; poisil vastupidi. Sirutus on sõrmeotsteni.

**Takt 5** Põlvist vetrudes tuuakse I osal parem käsi alt kaarega ette, III osal vasak, peopesad üles ja käed kokku (vasak käsi parema all), IV osal viiakse käed koos südamele küünarnukid pööratud väljapoole.

**Takt 6** Kolm kiiret kiiksammu I osal paremale, II osal vasakule, III osal paremale (poisil vastupidi).

**Takt 7** Kõnnisammudega vahetatakse kohad: tüdruk astub vasaku jalaga poisi kohale ja teeb vastupäeva pöörde jäädes esipoolega lava esikülje poole; poiss astub parema jalaga tüdruku kohale ja teeb vastupäeva pöörde jäädes seljaga lava esikülje poole, paarilised rinnati. Takti III osal Tüdruk viib tüdruk käed tagant kaarega poisi õlgadele, poiss viib käed tüdruku vöökohale.

**Takt 8** ***I variant*** Viristatakse poolteist ringi päripäeva.

***II variant*** Poiss tõstab tüdruku ja teeb pool pööret päripäeva.

***III variant*** vahetatakse kohad (takt 7 tegevus ilma käte viimiseta).

***IV variant*** tõstab poiss tüdruku üles võttes kinni reite ümbert, tüdruk sirutab käed üles, vaade üles, sääred tõstetud taha, pöördutakse vähemalt kaks ja pool ringi, poiss asetab tüdruku enda ette maha).

**Kombinatsioon "Võtke kaasa"**

Takti I osal tehakse välisjalast vahetussamm diagonaalselt paremale, väliskäed jäävad ühendatuks, tüdruk liigub ühendatud käte alt läbi. Takti II osal teeb poiss hüpaksammuga pool pöörde vastupäeva, tüdruk viib väikse hüppega vasaku jala sirgelt ette ja teeb samal ajal pool pööret päripäeva, jalg jääb hetkeks sirutatult taha, IV osal liigutakse jooksusammudega paarilise poole.

**TANTS**

**EELMÄNG** 8 takti

Tüdrukud asuvad lava paremas (vasakus) tagumises nurgas kolonnis, poisid.... Liikumist alustatakse vastavalt parema või vasaku jalaga.

**Taktid 1-2** Tantsijad lähteasendis

**Taktid 3-8** Kombinatsioon 1 (tulek) Lõpetatakse esipoolega lava esikülje poole

**I TUUR A-osa**

**Taktid 9- 16** Kaks keskmist tüdrukut (nr 4 ja 5) alustavad liikumist tüdrukute kombinatsiooniga. Järgmisena alustavad tüdrukud nr 3 ja 6, siis 2 ja 7ning 1 ja 8.

Tüdrukute liikumise ajal tulevad poisid lava tagaküljele ühte viirgu.

**Vaheosa** (4 takti)

**Taktid 17-20** Tantsitakse vaheosa kombinatsiooni. Tüdrukud lõpetavad kükki esipoolega lava keskjoone poole (küljega lava esikülje poole).

**I TUUR B-osa**

**Taktid 21-28** Poisid tantsivad Poiste kombinatsiooni. Tüdrukud tõusevad ja pöörduvad seljaga lava esikülje poole. Paarilisega rinnati ühendatakse väliskäed.

**I TUUR C-osa**

**Taktid 29-36** Tantsitakse refrääni kombinatsioon 1 variandi lõpuga (viristamine).

**II TUUR A-osa**

**Takt37** Kombinatsioon "Võtke kaasa". Lõpetatakse käed kätes, poiss seljaga lava punkt 2 poole.

**Takt 38** I osal tehakse kiiksamm sisekülje suunas ja viiakse ühendatud käed liikumise suunda. II osal tehakse kiiksamm väliskülje suunas ja käed viiakse liikumise suunda. III ja IV osal viiakse väliskäed üle tüdruku ja poiss juhib tüdruku oma paremale küljele. Lõpetatakse kõrvuti.

**Taktid39-40** Kõnnisammudega liigutakse vastupäeva ringjoonele. 40. taktil juhib poiss tüdruku sisemisele äraspidisele ringile (tüdruk jääb poisi vasaku käe poole).

**Takt 41** Takti I osal ühendatakse käed, moodustub kaks sõõri (päripidine poistesõõr ja äraspidine tüdrukute sõõr). II osal tehakse kiiksamm paremale ja III-IV osal vasakule.

**Takt42** Poisid viivad tagant kaarega ühendatud käed üle tüdrukute, laskutakse alla, et tüdrukud saaks istuda kätele. Tüdrukud vallandavad võtte ja astuvad kaks sammu väljapoole.

**Takt 43** Poisid tõstavad tüdrukud oma kätele, tüdrukud toetuvad kätega poiste õlgadele. (Poisid on esipoolega keskmesse, tüdrukud väljapoole).

**Takt 44** Poisid kiigutavad tüdrukuid I osal valjapoole, II osal sissepoole ja III osal väljapoole, asetades tüdrukud maha.

**Takt 45** Tüdruk liigub jooksusammudega vastupäeva ümber poisi jõudes poisi paremale küljele, poiss teeb veerand pööret päripäeva, paarilised lõpetavad ringjoonel rinnati väliskäed ühendatud all.

**II TUUR C-osa**

**Taktid 46- 53** Tantsitakse refrääni varaint II lõpetusega (tõste pool pöördega).

**Vaheosa "Raju" (taktid 54-61)**

Liikumised on kirjeldatud löökide arvu järgi (7 löögised kombinatsioonid)

***Esimene 7*** 1-Käed kätes kiiksamm paarilisest lahku, 2- kokku liikudes veerand pööret päripäeva, 3-lahku ja veerand pööret päripäeva, 4-kokku liikudes veerand pööret päripäeva. 5-7- Jooksusammudega liigutakse kahte viirgu, tüdrukud poiste viiru ees. Poiss asetab käed tüdruku õlgadele.

***Teine 7***  1-3-Kolm kiiksammu tüdruk alustab paremale, poiss vasakule, ülakeha pööratakse veidi. 4-7-Tüdruk liigub jooksusammudega ümber poisi jäädes paarilisega rinnati (tüdruk seljaga lava esikülje poole).

***Kolmas 7*** 1-4-Kombinatsioon "Võtke kaasa" 5-7-Sulgvõttes viristatakse koha peal poolteist ringi.

***Neljas 7+2*** 1-Käed kätes kiiksammuga paarilisest lahku,2- kokku liikudes veerand pööret päripäeva, 3- lahku veerand pööret päripäeva,4- kokku liikudes veerand pööret päripäeva, 5- lahku veerand pööret päripäeva, 6-kokku liikudes veerand pööret päripäeva. 7-9-Kõnnisammudega pöördutakse kõrvuti, tüdruk poisi paremal käel seljaga lava esikülje poole.

**Eelmängu osa**

**Takt 1** Välisjalaga liigutakse nelja kõnnisammuga lava tagakülje suunas (jäädakse vikkelasendisse), käed ühendatud all.

**Takt 2** Kiiksamm ette ja taha, ülakeha pööratud lava esikülje suunas vaadates kiige suunas, ühendatud käed viiakse lava esikülje poole.

**Taktid 3-8** Korratakse taktide 1-4 tegevust.

**III TUUR A-osa**

**Taktid 62-69** Tüdruk teeb pool pööret vastupäeva ja liigub ette tüdrukute kombinatsiooniga, viimase pöördega jääb tüdruk poisi ette, paarilised rinnati. Poiss teeb pool pööret päripäeva ja liigub ette oma kombinatsiooniga.

**III TUUR C-osa**

**Taktid 70-77** Tantsitakse refrääni kombinatsioon variant III lõpetusega.

**Taktid78-85** Tantsitakse refrääni kombinatsioon variant IV lõpetusega.

**Taktid 86-87** Paarilised pöörduvad kõrvuti esipoolega lava esikülje poole ja kantakse keharaskus jalalt jalale.